جمهورباشقانلیغی سؤزجوسو ابراهیم قالین، ایسراییل باشباخانی بنیامین نتانیاهونون جمهورباشقانی رجب طیب اردوغانا یؤنه‌لیک سؤزلرینه تپکی گؤستردی.
قالین، تویتر حسابین‌دا اینگیلیزجه ائتدیگی پایلاشیمدا،
"ایسراییل باش باخانی (نتانیاهو) کدرلی چونکو پرزیدنت اردوغان، ایسراییلین فیلیسطین تورپاقلارینی ایشغالی و فیلیسطین خالقینا ظلم ائتدیگی حقیقتینی یوکسک سسله دیله گتیریر. نتانیاهو، سسسیزلرین سسی اولان پرزیدنت اردوغانین مظلوملاری مدافعه ائتمه‌یه داوام ائدجگینی آنلامالی" ایفاده‌لرینی ایشلتدی.
بو آرادا، رابطه باشقانی فخرالدین آلتون دا، تویتر حسابین‌دا اینگیلیزجه پایلاشیمیندا،
"بوغازینا قدر فساد سوچلامالارینا باتمیش اولان بنیامین نتانیاهو بیر داها دقتی اؤز ایچ پروبلئملرین‌دن باشقا ایستیقامته یؤنلتمه‌یه چالیشیر. واختینیزی حقیقتا سئچیمی قازانابیله‌جک بیر لیدئره سالدیرماق یئرینه محکمه‌یه حاضیرلانماغا صرف ائتمه‌نیز داها یاخشی اولمازمی؟" ایفاده‌لرینی ایشلتدی.
پرزیدنت اردوغانین دونن بیرلشمیش میللتلر ۷۴.جو باش قورولوندا ائتدیگی چیخیشیندا، فیلیسطین خالقینا قارشی ظلمو و ایشغال‌چی‌لیق سیاستینه گؤره سرت شکیل‌ده تنقید ائتدیگی ایسراییل باشباخانی نتانیاهو، تویتر حسابین‌دان، اردوغانی اساس‌سیز ادعالارلا تنقید ائتمیشدی.
